
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/- /2016
Előterjesztés elkészítésének időpontja: 2016. május 18.
Előterjesztést készítette: Novákné Dutkai Szilvia vagyongazdálkodási ügyintéző

Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: helyszínrajz, vételi ajánlat (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. május  26-án tartandó munkaterv szerinti ülésére

15. napirendhez

Tárgy: Cseh András Szilveszter vételi ajánlata a Sülysáp Akácfa utca 1774 hrsz. alatti ingatlanra
Tisztelt Képviselő-testület!
Cseh András Szilveszter Sülysáp, Akácfa utca 37. szám alatti lakos vételi ajánlatot terjesztett elő a Sülysáp Város Önkormányzata tulajdonában álló Sülysáp 1774 helyrajzi számú ingatlanra. Az ingatlan vételáraként 700 000 Ft+áfa, azaz ~834 Ft/m2+áfa árat ajánlott. 

Az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet alapján a Sülysáp 1774 hrsz.-ú ingatlan 839 m2 területű kivett beépítetlen terület, forgalomképes üzleti vagyon. A földrészlet az ingatlanvagyon-kataszter adatai szerint 1 007 000 Ft értékű. 
Az ingatlan a Szőlősi-ág mellett helyezkedik el, alakja nem szabályos: a közterület felől a hátsó telekhatár felé haladva szélesedik. Utcafronti szélessége cca. 12.9 m, hátsó szélessége cca. 25,9 m. A földterület közvetlen utcafronttal rendelkezik, értékelhető műtárgy, építmény vagy értéket jelentősen módosító növényzet azonban nincs a területen.
A szabályozási terv szerint a telek az Lf-1 jelű falusias lakóterületbe tartozik. Az ingatlanon a Helyi Építési Szabályzat 61. § (1) b) pontja alapján a beépítés egyik feltétele, hogy az árok partélétől 3 m szabadon hagyandó sávot kell biztosítani, ami nem gátolja az ingatlan beépítését, tehát építési teleknek minősül. 
A hasonló ingatlanok vételára a környezeti adottságok figyelembevételével 3000Ft/m2+áfa. körül mozog.
Kérem az előterjesztés szíves megtárgyalását, és döntésük meghozatalát.
…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján Cseh András Szilveszter 2241 Sülysáp, Akácfa utca 37. szám alatti lakos 700.000 Ft+áfa összegű vételi ajánlatát az önkormányzat tulajdonában álló Sülysáp 1774 helyrajzi szám alatti, 839 m2 területű beépítetlen telekre nem fogadja el.





Határidő: azonnal

Felelős: polgármester
Sülysáp, 2016. május 18.

Horinka László s.k.

polgármester
MELLÉKLETEK

